ড. মুরসীর বিরুদ্ধে সেনা অভ্যুত্থানকে বুঝতে হলে সামরিক বাহিনীর সে কালচারকে অবশ্যই বুঝতে হবে। তুরস্ক, পাকিস্তান এবং বাংলাদেশেও এমনই একটি কালচারকে সামরিক বাহিনীর স্বৈরাচারি শাসকগণ পরিচর্যা দিয়েছিল। তবে পার্থক্য হলো,পাকিস্তান,তুরস্ক বা বাংলাদেশে সামরিক বাহিনী মিশরের ন্যায় দীর্ঘ ৬০ বছর ধরে লাগাতর ক্ষমতায় থাকার সুযোগ পায়নি। তাছাড়া তুরস্ক, পাকিস্তান ও বাংলাদেশে নির্বাচিত সরকারের বিরুদ্ধে সামরিক বাহিনীর বার বার ক্যু ও দূর্নীতি রাজনীতির অঙ্গণে তাদের কুখ্যাতি দিয়েছে,মর্যাদাহীনও করেছে।মিশরের সেনাবাহিনীও সেরূপ ক্যু ও কুকর্মের পথেই দ্রুত এগুচ্ছে। ফলে কায়রোর রাজপথে সেনাবাহিনীর বিরুদ্ধে আজ যে আওয়াজ উঠেছে সেটি পূর্বে কখনো শোনা যাযনি।দেশের উপর নিয়ন্ত্রন নিতে সেনাবাহিনী তাই হিমশিম খাচ্ছে।